Μια έμμεση **προεδρική εκλογή** πραγματοποιήθηκε στην Εθνοσυνέλευση της Νότιας Αφρικής στις 15 Φεβρουαρίου 2018 μετά την παραίτηση του Τζέικομπ Ζούμα στις 14 Φεβρουαρίου.  Ο αναπληρωτής πρόεδρος Σίριλ Ραμαφόζα του κυβερνώντος Αφρικανικού Εθνικού Κογκρέσου κέρδισε τις εκλογές χωρίς αντίπαλο, καθώς κανένα άλλο κόμμα δεν είχε ορίσει υποψήφιο. Ο Ραμαφόζα ορκίστηκε από τον ανώτατο δικαστή Μογκόενγκ Μογκόενγκ στις 15 Φεβρουαρίου 2018 και ώρα 5 μ.μ.

Ιστορικό
--------

Μετά την ανακοίνωση της παραίτησης του προέδρου Τζέικομπ Ζούμα αργά το βράδυ στις 14 Φεβρουαρίου 2018  και την επίσημη παραλαβή της επιστολής παραίτησης από τον Πρόεδρο του Κοινοβουλίου κατά το πρωινό της 15ης Φεβρουαρίου,  Κοινοβούλιο συγκλήθηκε για να εκλέξει νέο πρόεδρο. 

Ο Πρόεδρος της Νότιας Αφρικής εκλέγεται από τα μέλη της Εθνοσυνέλευσης, της Κάτω Βουλής του Κοινοβουλίου. Η Άνω Βουλή το Εθνικό Συμβούλιο Επαρχιών, δεν συμμετέχει στην εκλογή. 

Σε συνέντευξη Τύπου πριν από τη σύνοδο, ο Τζούλιους Μαλέμα, αρχηγός των Αγωνιστών Οικονομικής Ελευθερίας (EFF), ανακοίνωσε ότι το κόμμα του δεν θα συμμετάσχει στις εκλογές.

Εκλογή
------

Λίγο μετά την έναρξη της συνεδρίασης του Κοινοβουλίου, το EFF διατύπωσε αντιρρήσεις ως προς τη νομιμότητα της διαδικασίας, αναφέροντας ότι το κοινοβούλιο πρέπει να διαλυθεί και να προκηρυχθούν γενικές εκλογές. Όλα τα μέλη του EFF αποχώρησαν στη συνέχεια. 

Ο Ανώτατος Δικαστής του Συνταγματικού Δικαστηρίου, Μογκόενγκ Μογκόενγκ, προήδρευσε των εκλογών. Ξεκίνησε τη διαδικασία διαβάζοντας την παραίτηση του Ζούμα. Τα κόμματα παραδοσιακά ορίζουν τους αντίστοιχους ηγέτες τους ως υποψήφιους. Ο Σίριλ Ραμαφόζα, ηγέτης του Αφρικανικού Εθνικού Κογκρέσου και υπηρεσιακός πρόεδρος μετά την παραίτηση του Ζούμα,  ήταν ο μοναδικός υποψήφιος. Έτσι, δεν υπήρξε ψηφοφορία και ο Ραμαφόζα κηρύχθηκε εκλεγμένος.

Ορκωμοσία
---------

Σε μια σύντομη τελετή στο γραφείο της Προεδρίας στο Κέιπ Τάουν στις 15 Φεβρουαρίου, ο νεοεκλεγείς Ραμαφόζα ορκίστηκε ως ο πέμπτος μετά το απαρτχάιντ Πρόεδρος της Νότιας Αφρικής, λίγο μετά τις 17:00 τοπική ώρα (15:00 UTC) ενώπιον του Ανωτάτου Δικαστή του Συνταγματικού Δικαστηρίου.

Παραπομπές
----------

1. ↑  «Jacob Zuma resigns as president of South Africa». News24. 14 Φεβρουαρίου 2018. Αρχειοθετήθηκε από το πρωτότυπο στις 15 Φεβρουαρίου 2018. Ανακτήθηκε στις 15 Φεβρουαρίου 2018.
2. ↑  «LIVE: 'I seek to serve with humility, faithfulness and dignity' – President Ramaphosa». News24. 15 Φεβρουαρίου 2018. Αρχειοθετήθηκε από το πρωτότυπο στις 15 Φεβρουαρίου 2018. Ανακτήθηκε στις 15 Φεβρουαρίου 2018.
3. ↑  «President Jacob Zuma FINALLY quits in dramatic late-night address - BizNews.com». *BizNews.com*. 2018-02-14. Αρχειοθετήθηκε από το πρωτότυπο στις 2018-11-16.. Ανακτήθηκε στις 2020-02-11.
4. 1 2  «Speaker confirms receipt of Zuma resignation letter | IOL News» (στα αγγλικά). Independent Online. 2018-02-15.. Ανακτήθηκε στις 2018-02-15.
5. ↑  «Parliament receives Zuma resignation letter». enca.com. 2018-02-15. Αρχειοθετήθηκε από το πρωτότυπο στις 2020-09-11.. Ανακτήθηκε στις 2020-02-11.
6. ↑  «Constitution of the Republic of South Africa, 1996 – Chapter 5: The President and National Executive, 88. Term of office of President».
7. ↑  «LIVE: EFF won't participate in 'election of new president' – Malema» (στα αγγλικά). *News24*. 2018-02-15. Αρχειοθετήθηκε από το πρωτότυπο στις 2018-02-15.. Ανακτήθηκε στις 2018-02-15.
8. 1 2  «Cyril Ramaphosa has been elected president of South Africa». 2018-02-15.. Ανακτήθηκε στις 2018-02-15.
9. ↑  Davis, Gaye (2018-02-15). «[WATCH LIVE Ramaphosa sworn in as SA president»] (στα αγγλικά). *Eyewitness News*. .